bavarian-nlp/barwiki-20250901 huggingface dataset:
Arturo Vidal

Da Arturo Erasmo Vidal Pardo (* 22. Mai 1987 in Santiago de Chile) is a chilenischa Fuaßboi-Nationaispuia.
Vo 2011 bis 2015 hod a fian italienischn Rekordmoasta Juventus Turin und vo 2015 bis 2018 beim FC Bayern Minga gspuit. Seit 2022 stäht a bei Flamegno Rio de Janeiro unta Vatrog.
The Legendary Daltons

The Legendary Daltons san a Weana Rockabilly-, Boogie- und Rock 'n' Roll-Liveband. Se spüün Klassika aus de fuffzger bis siebzga Joa. Se san ois „Headliner“ bei zoilose Großvaaunstaoitungan in gaunz Eiropa unterwegs und tredn unta aundan aa in England, in Deutschland, in Italien, in da Schweiz und sogoa in Portugal auf. Mid europaweit mea ois 2.000 Gigs im In- und Ausland bis zum Joa 2014 zööhns zu de Rock’n’Roll Bands aus Östareich, de wos de meistn Hockn haum.
In eahnan Repertoire haum's neb'n fremde aa eigane Liada in an Weana Mundoat-Rock’n’Roll ois wia "Waschmaschin’", "Beim Brandinesa" oda "I bin a Schlurf aus Favoritn". Eahna Mark'nzeichn san de Offiziersuniforma, de wos aun de Rewö'n von dera Südstaatenarmee aus'n amerikanisch'n Bürgakriag erinnern tan. Auf de Oart stölln's a Vabindung zu denan Interpreten vom Rock’n’Roll her, der wo in dena Südstaaten von Amerika entstaund'n is.
Beag

A Beag (dt.: Berg) is a Landfoam, de wo hecha is ois wia de Umgebung. De Obgrenzung vo an Beag is Definitionssoch. Ned jeda Gipfe is a oagna Beag. Oft ham Beag meahrane Gipfen. A Beagkettn nennt ma Gebiag oda Biag.
A Higl is a kloana Beag, dea wo aa ned so stei is. As Gegntei vo an Beag is as Toi.
Beag entstenga duach Tektonik und Vuikanismus. Daduach wead de Eadkrustn oghobn. Duachs Weda, Regn, Schnää, Wind, Fliss wean Beag langsam wieda obdrogn.
Galaxie

A Galaxie is a System vo Stean, sonstign Himmeskeapan, Staub, Gasneben und dunkla Materie, des wo duach de Gravitation zammghoidn wead. Und de fia ins Sichtbore nennt ma de Baryonische Materie. Und de mocht nedamoi 5% vom Wödall aus.
As Woat (γαλαξίας / "galaxías") kimmt ausn Oidgriachischn und geht auf a oide Sog zruck. Es moant oafoch Muich ("gála") vo da Geddamuada Hera. Deswegn hoasst unsa Galaxis aa Muichstross. Im Englischn gibt's de Untascheidung ned.
De Galaxien haum se eascht duach die Gravitazionsföda vo da dunklan Materie ausbüdn kenna. Im Wödall mocht de "dunkle Marterie" eppa 27% aus.
De Galaxien woxn in eahnan Lebm. Duach de Gravitazion ziagns benochboarte kloanane oda a de nohn Zweaggalaxien in eahnan Baunn. De wean daun af oana Umlaufbaunhn in de Läng zogn, zrißn und gschlickt. Und so woxn de Galaxien und wean oiweu greßa.
In da Middn vo de Galaxien is bei ana Jedn ois Katalysazionspunkt a schwoazes Loch. Heid woaß ma das des Halo vo de Galaxien vü weida außiglengd ois ma vo da Greß da Galaxien aunehma kinnt. Schuid drau is des Gravitazionsföd vo da dunklen Marterie. Des a dafia suagt, daß de Fliahkroft bei da Rotazion vo de Galaxien de ned zareißt.
Galaxieklassn.
Klassifikation vom Hubble.
De Klassifikation vom Edwin Hubble is rein empirisch und sogt nix iba de Entwicklung vo de Galaxien aus. Se is oba heit no im Gebrauch.
Weidane Galaxieklassn.
Galaxien de wo si ned ins Hubble-Schema eioadna lossn.
Im Netz.
Videos:
Punta Arenas

Punta Arenas is a Stod im eißastn Sidn vo Chile.
Se is d Hauptstod vo da chilenischn Region XII, da Región de Magallanes y de la Antártica Chilena. Se ligt am chilenischn Festland wiesawie vo da Insl Feialand und is mid 123.401 Eihwohna (Stand: 2014) de gresste Stod im chilenischn Sidpatagonien.
Geographie.
Punta Arenas ligt am eißastn Sidn vom Land a da Magellanstross und auf da Brunswick-Hoibinsl. Se streit se mid de andan Städte um de Ehre, de siadlichste Stod vo da Wäid zum sei, zumindestns ka ma se oba ois de sidlichste Groußstod vo da Wäid bezeichnen.
Weida neadle befindt se Puerto Natales und Río Gallegos (Argentinien), weida sidle ligt Ushuaia (Argentinien) und Puerto Williams.
Klima.
De middlane Joahrestemparadua schwankt um de 6 °C, de Niadaschläg vateiln se auf as ganze Joa, wobei am Manad eba 25–45 mm foind. De bisher käidaste Temparadua vo da Stod is am 25. Juni 1964 mid mit -16,4 °C. gmessn woan.
Stonehenge

Stonehenge is a Bauweak, wos in da Jungsteinzeit aufgstööt wua is und des wos wenigstns bis in de Bronzezeit gnutzt wuan is. Es steht in da Näh von Amesbury in Wiltshire, England, vielleicht 13 Kilometa neadlich vo Salisbury. Besteh tuaz aus aana Gromaunlog, um de umadum stengan mehrare Megalithstruktuan in konzentrische Kraas. 
Am meistn foin da äußare Kraas auf, dea besteht aus Pfäulastaana, de mid Deckstaaba iwabrickt san und de innare Struktua, des is wiara Hufeisn aus fimpf Trilithen (je zwaa Trogstaana, iwabrickt mid aan Deckstaa). Dazwischen stengan no mea Struktuan aus klaanare Staana und Lecha in da Ead. In da Nächn san no meah Megalithe und aa no zwaa Higlgräba.
Entstaundn is de Aunlog in drei Phasn:
Noch neichare Foaschungan is des Gaunze owa woahscheinlich deitlich ööta. Demnoch steht de Megalithstruktur scho seit 3000 v. Kr. De neichaste Möödung is, dos de gaunze Gschicht wenigstns 11000 Joah steht.
1986 hod de UNESCO Stonehenge, Avebury and Associated Sites, wo Stonehenge dazuagheat, zum Wöödkultuaeabe eakleat.
Aphorismus

A Aphorismus (vom Oidgriachisch ἀφορισμός "aphorismos", "Obgrenzung") is a pregnanta Spruch, dea wo a Lebnsweisheit oda a schoarfsinnige Beobochtung ganz kuaz ausdruckt.
Da Theodor Fontane (1819–1898) hod iban Aphorismus gschriebn: "Ein guter Aphorismus ist die Weisheit eines ganzen Buches in einem einzigen Satz." ("A guada Aphorismus is de Weisheit vo am Buach in oam oanzign Sotz.")
Aphoristische Ausdrucksmiddl san Paradoxien, Widasinnigs, Doppedeitigkeitn, Ironie und Woatspui.
Josef Weinheber

Josef Weinheber, gebuan am 9. Meaz 1892 in Ottakring (Wean) und gstuam am 8. Aprüü 1945 in Kirchstettn (Niedaestareich) woar a estareichischa Lyrika und Dazööhla.
Wosa gschriem hod, hod seit ewich Auhänga und Gegna trennt. Heit no gibz Streidarein aus ästhetischn, wöötanschaulichn und politischn Grindn. Aanaseits wiada ois gmiatlicha weana Heimatdichta gschätzt, ois Dichtafiascht vaehrt, ea woa aana vo de am meistn glesanan Lyrika zu seina Zeit, auf da aundan Seitn güüta ois ausgschprochana Nazi-Poet. Weinheber hod seine Oawatn in Dienst vom Nationäusozialismus gstööt, und is wegn dem zu an wichtign Aktivn in da Kuituapolitik vom Dritten Reich aufgstiegn, ea hod bei die Nazi ois „bedeutendster lebender Lyriker der Gegenwart“ goitn.
Mid sein Gedichtbaund "Adel und Untergang" (1934) is da Weinheba oisa 42-jähriga noch an laungan Kaumpf um Aunakennung mid an Schlog beriehmt und zu an augseganan Lyrika vo seina Zeit wuan. De Lyriksammlung is völkisch-nationalen Adolf Luser-Verlag easchienan.
Bsondas beliebt is de Gedichtsammlung "Wien wörtlich" (1935) wuan, des is a lyrische Milieu- und Charaktastudie, de täuweis im Weana Dialekt gschriem is. Weinheba zeichnet do a Porträä vo seina Heimatstod mid de vaschiedanan Schichtungan vo dem Dialekt. Do drin find ma den sprichweatliche Zäun: „War net Wien, wenn net durt, wo ka Gfrett is, ans wurdt“ oda „Wann i, verstehst, was z’redn hätt, i schoffert olles o“.
X Japan

De X Japan (oft a in Katakana-Schreibweisn ) san a 1982 grindte japanische Band aus Chiba.
Sie san Midbegrinda vom Visual-Kei Stui.
1997 ham sa si trennt und 2008 sans wieda zammkeman. Sie ghean zu de wichtigstn Vatreta vo da japanischn Rockmusi.
2003 is X Japan vo "HMV Japan" auf Plotz 40 vo de 100 bestn japanischn Musika vo oin Zeidn gwejht worn.
Klaazö

Klaazö, aumtlich Kleinzell is a Gmoa mid Eihwohna (Stand ) im Beziak Lilienföd in Niedaöstareich.
Geografie.
Klaazö liegt im Mostviadl in Niedaöstareich. De Flächn von da Gmoa is 93,08 Quadratkilometer. 82,87 Prozent vo da Flächn san Woid.
Gmoagliadarung.
Des Gmoagebiet hod foigende vier Uatschoften (in Klamma de Eihwohnazoi Staund 1. Jänna 2015):
De Gmoa bsteht aus de Katastralgemoana Ebnwoid, Hinterhoiboch und Klaazö.
Gschicht.
Im Altertum woa des Gebiet Teu vo da Provinz Noricum. Im östareichischn Keanlaund Niedaöstareich liagad, hod da Uat de wexlvolle Gschicht vo Östareich teut.
Eihwohnaentwicklung.
Nochn Eagebnis von da Voikszöhlung 2016 hoz 848 Eihwohna gem. 2001 woans 834, 1991 845, 1981 1017 und im Joa 1971 sans goa no 1073 Eihwohna gwesn.
Politik.
Da Gmoarot hod 15 Sitz, Buagamaasta vo da Gmoa is da Hagen Reinhard, Aumtsleiterin is de Trimmel Elfriede.
Bei da Gmoarotswoi hom de ÖVP 11, de SPÖ 2 und de FPÖ 2 Mandat ghobt. 2010 hod de SPÖ aan Sitz an de ÖVP valuan. Bei da Woi 2015 is a Mandat von da ÖVP zu da FPÖ gaungan.
Wiatschoft und Infrastruktua.
Oaweitsstättn, de wos ned laundwiatschoftlich san, hoz im Joa 2001 37 gem, laund- und foastwirtschoftliche Betriab woans noch da Eahebung 1999 85. De Zoi von de Eaweabstätign am Wohnuat hod noch da Voikszöhlung vo 2001 367 betrogn. De Eaweabsquotn woa 2001 bei 44,72 Prozent.
Weihrauch

Weihrauch (vo oidhouchboarisch "wîhrouch" ,heiligs Raichaweak‘, za "wîhen" ,heilign, weihn‘), aa "Olibanum", is des drickade Beech vom Weihrauchbaam. Es wead im Kuit ois Raichaweak und in da Medizin ois Tablettn, Soibn und Ej vawendt.
Da Rauch, dea wo ban Vabrenna entsteht, wead aa Weihrauch gnennt.
Weihrauch im Kuit.
Rauchopfa fia de Gedda san seit de ejtastn Kuituan bekannt. En Feia is a reinigende Wiakung nochgsogt worn und damid aa en Rauch; außadem a Schutz voa besen Geistan und aa voa Viachan.
De Vawendung vo Weihrauch fia kuitische Handlunga is scho fias Oide Egyptn nochgwiesn, beispuisweis ban Mumifizian. De Egypta ham za de Weihrauchperln "Schweiss vo de Gedda" gsogt.
Dea charaktaristische, aromatische Duft ban Raichan vo Weihrauch hod eam so beliabt gmocht, dazua kimmt a desinfiziarade Wiakung. Da Weihrauch is in antikn Heaschakuitn vawendt worn und in an Haffa Religiona bis zan heitign Dog.
De remischn Heascha ham si sogor afn Weg duach Rom beweihraichan lossn. Davo kimmt aa da iwadrongne Ausdruch "beweihraichan" fia iwatriem huidign.
Gsundheidsgfoarn duach Raichan mid Weihrauch.
Weihrauch enthoid wia Tabak an krebsearegadn Stoff Benzopyren. A taiwanische Studie hod in am Tempe in Tainan a Benzopyren-Konzentration gfundn, de wo 40-moi so houch wor wia in an mid Zigräddn varauchtn Zimma. A Gefeadung is deswegn net ausgschlossn.
In ana Studie zua Feinstaubbelostung san in ana katholischn Kira in Bayern Messagebnisse aussakeman, de wo ana varrauchtn Wiatschoft entsprecha bzw. ana stoark befoaranan Strass.
Weihrauch in da Medizin.
Da Weirauch wead in da traditionejn Medizin vo vui Kuituan vawendt. Vo Ayurveda iban Hippokrates bis zua Hildegard vo Bingen.
Duach de Eafindung vo Antibiotika und Kortikoidn is da Weihrauch in da Neizeid in Vagessnheit keman. Duach an Trend zua Natuaheilkunde is da Weihrauch ois Heilmiddl wiedaentdeckt worn. A boar Wiakmechanismen vo Weihrauch san heit wissnschoftli bestetigt.
In da modeana Medizin wead Weihrauch ois Tabläddn oda Kapsln ba kronisch entzindlichn Krankheidn imma efta gnuzt:
Liad

A Liad (dengl. "Song", dt. "Lied") is a kloane, gsungane Ausdrucksfoam, wo Musi und Text in ana festglegtn Struktua kombiniad. So a kuaze musikalische Ausdrucksfoam gibt's in oin Kuituan.
Liada wean oft eiteit in Kunstliad (klassische Musi), Voiksliad (Voiksmusi) und Pop Song (Pop Musi).
Mid da Ausnahm vom Kunstliad, san Liada recht oafoch afbaut. De typische Liadfoam is dreiteilig (A-B-A). Nachm melodischn Tei A foigt a neia Tei B und zan Schluss wead A wiedahoit. Des drifft afs Voiksliad genauso zua wia afn Schloga und de Popmusi.
A Liad ko a Oanzlna voadrogn (Solo), a kloane Gruppn (Ensemble) oda a Chor. Es ko mid oda ohne Begleitung vo Musiinschtrument gsunga wean (lezdas nennt ma acappella).
Der Zettelträger Papp

Der Zettelträger Papp is a einaktig's Vuag'spül vom Johann Nestroy. Des Stückl is 1827 von eahm g'schrieb'n und aum 15. Dezemba in sölb'n Joahr im ständischn Schauspielhaus Graz easchtmois aufg'führt wua'n.
Inhoit.
Da Haushofmasta und da Diena Andres untahoid'n se beim Woat'n auf den neich'n Theatazedl üwa eahnan vaschiedanan G'schmåck. Da Andres wüll eigentlich imma nua anunddessöwe Stückl sehg'n, nämlich "„Genofeva“", weul: 
"„[…] das ist das schönste Stück, und das spielen sie mir schon seit 12 Jahren nicht.“" (Scene 1)
da Haushofmasta dageg'n nua des Ollaneuaste und dees jed'smoi von ana gaunz neuch'n Schauspültrupp'n, de gnädiche Frau imma bloß des „Spectaculöse“, nämlich de Tierstückl'n und tåpfare Weiwaleit'. Da Zedltroga bringt's daunn auf'n Punkt:
"Das ist das Wahre, das sag ich auch, nur neu muss eine Gesellschaft seyn, nachher ist's auch gut. Seyn die Leute einmal ein paar Jahr an einem Ort, o mein Gott, das ist was Langweiliges, nicht einmal ausgepfiffen kann einer so recht ›con amore‹ werden, und von ›Applaus‹ ist schon gar keine Red'; […]" (Scene 2)
Beim Streit'n mit'n Haushofmasta schimpft da Zedltroga üwa de Unsitt'n vom daumålich'n Theatabetrieb und spoart aa ned mit'n Keppel'n üwa's Publekum.
Weaksg'schicht'.
De Vualog fia in Nestroy sei klaans Stückl woa de Poss'n "Heirat durch die Pferdekomödie oder Die Räuber in den Abruzzen, lokale Posse mit Gesang in einem Aufzuge und einer damit verbundenen Spektakelpantomime in einem Aufzuge" vom Hermann Herzenskron. Se håt ihr Premier' aum 28. Novemba 1822 im Leopoldstädta Theata g'hobt, umg'schrieb'n vom Ferdinand Raimund fia sei' eigane Benefizvurstöllung. Da Raimund håt dabei in Zedltroga g'spült, wås ea aa späda no oft g'måcht håt.
Da Nestroy håt des Stückl zu ana zugkräftich'n Parodie auf's Theata umg'schrieben. Es woa sei erscht's eiganes Stückl für de Bühne und ea håt's je nåchdem umg'ändat, wås nocha fia Såch' kumman san. De erschte Fassung håt da Nestroy fia "Zwölf Mädchen in Uniform" g'schrieb'n, de zweite fia gymnastische G'spassettl'n und de dritte fia de daumois unhaamlich beliebt'n Tierstückl'n. In Zedltroga håt ea nadierlich söwa g'spült.
Da "Zettelträger Papp" is a Theatasatire, a Theata im Theata, a Thema, wås da Nestroy sei gaunzes Leb'n laung hinduach imma wieda vawend't håt, von dem doda bis zum vül späda'n Stückl „Frühere Verhältnisse“.
Zeidungskritik.
In ana Kritik von da "Grätzer Zeitung" in ihra Beilog' "Der Aufmerksame" vom 13. Dezemba 1828 steht:
"Beyden Stücken geht, gleichsam als Vorspiel, eine Kleinigkeit voraus, betitelt: Der Zettelträger Papp, eingerichtet von Hr. J.  Nestroy, dem Publikum von Seite seines Witzes durch manchen guten Einfall vortheilhaft bekannt."
Heiligsprechung

De Heiligsprechung is a Rechtsvafoahn in da Remisch-katholischn Kiach. Heilig gsprocha wean ko ma va Popst.
Wenn ma im Lem rechd fleissig woa und vui Leit kuifa hod, ko ma heilig gsprocha wean. Ma ko aa selig gsprocha wean (owa des is wieda wos ondas).
Sunnwendhansl

Sunnwendhansl, Wiesngoaßboart oda Spiastaudn (lat. "Filipendula", dt. "Mädesüß", "Spierstaude") is a Goddung vo da Famij vo de Rosngwax (Rosaceae).
"Sunnwendhansl" hoaßt a, wei ra zua Sunnwendzeid bliahd; "Wiesngoaßboart", wei ra wia ra Goaßboart ausschaugt; "Spiastaudn", wei ra an weidvazweigtn Bliahschstand hod (Spia/Spirre is a Anagramm vo Rispe/riSpe).
Systematik.
Vom Sunnwendhansl gibts 15 Oartn. Am haifigstn is bei uns da "Echte Sunnwendhansl". A boar Oartn san:
Stootsbibliothek Bamberg

De Stootsbibliothek Bamberg, amtli Staatsbibliothek Bamberg, is a wissenschoftlicha Regionalbibliothek in da Stod Bamberg in Obafrankn und oane vo zehn regionale stootliche Bibliothekn vom Freistoot Boarn.
Se hod an Rang ois Forschungsbibliothek mit uma 566.000 Bändn. In iam Oitbestand hod se uma 6.400 Handschriftn (drunta uma 1.000 ausm Middloita), uma 3.600 Inkunabeln sowia uma 80.000 Graphikn.
Drei vo eana Handschriftn san vo da UNESCO ins Wöddokumentneabe (Memory of the World) aufgenomma worn:
Der Einsylbige

Der Einsylbige oder Ein dummer Diener seines Herrn is a Schwaunk in an Aufzug vom Johann Nestroy. Des Stückl is 1829 g'schrieb'n und aum 16. Jänner in dem Joahr im ständischen Schauspielhaus Graz ois Benefiz füa den Schauspüla Carl Kindler aufg'füaht wua'n.
Inhoit.
Vom Text san kane Untalåg'n z'find'n, owa aus'n Untatit'l "Ein dummer Diener seines Herrn" kaunn ma meglichaweis' auf a Parodie vom Grillparzer-Drama "Ein treuer Diener seines Herrn" schliass'n – nåchweisboa is des leida nimma.
Weaksg'schicht'.
In Johann Nestroy sei Schwaunk is nua duach an Theatazedl und a Vuraunkündigung von da Benefiz-Vuastöllung für'n Herrn Kindler im Grazer "Aufmerksamen" vom 15. Jänner 1829 bekaunnt. Gleichzeidich mit dem Schwaunk san aun dem Åbend no zwaa weidare Lustsg'spüla aufg'füaht wua'n, nemlich "Herr von Chavigny, der Held des Zufalls", von Eugène Scribe und Germain Delavigne und "Die Jugendfreundinn, oder Liebhaber und Geliebte in einer Person", vom Franz August von Kurländer. In da Ausgåb' vom "Aufmerksamen" aum 24. Jänner wea'n nua meah de zwaa aunda'n Stückln, owa nimma in Nestroy sei Schwaunk besproch'n. A weidare Auffiahrung von de drei Stückl mitanaunda låsst se ned feststöi'n.
Aunz'nehma, es kenntat si beim Nestroy sein Stückl um a Parodie vom Grillparzer sein' Drama haund'ln, is daduach vastäakt, weul zua gleich'n Zeit genau des Drama (Premiere aum 13. Dezemba 1828) in Graz g'spült wua'n is. Da Nestroy hot då drin aungeblich de klaane Roi'n von an Dokta g'spült.
Da Johann Nestroy hot den Kaummadiena Siegelwachs geb'n. Des Stückl allani is nua amoi wiedahoit wur'n, und zwoa aum 22. Jänner 1829, wo ma owa nix Nähares meahr drüwa waaß.
New Moon - Bis(s) zur Midogsstund

New Moon - Bis(s) zua Midogsstund (Orginaltitl: The Twilight Saga: New Moon) is a US-amerikanischa Fuim vom Resischör Chris Weitz und da US-Fuimgsoischafd Summit Entertainment. Er basiad auf am Roman Bis(s) zua Midogsstund vo da Stephenie Meyer und is de Fortsetzung vo Twilight - Bis(s) zum Morgengraun. Premiere wor in de USA am 16. Novemba 2009 und am 20. Novemba 2009 hod ea mid 72,6 Milliona Dollar an Rekord vo de hächsdn Dogeseinnahma vo da amerikanischen Kinogschichd brochn. In de deitschschbrochign Lända war da Kinostart am 26. Novemba 2009.
Der Erdbeerpflücker

Der Erdbeerpflücka is da easchde Thrilla fia Jugendliche vo da Autorin Monika Feth. Er is im Joar 2003 erschina. Des Buach werd aus mehrere Sichdn gschriem so das da Lesa scho voa da Protagonistin woaß wer der Mörder is. Aber des machds voroim am Schluss bsondas spannend. So head ma moi wos vom Kommissar Bert Melzig, Imke Thalheim, Jette, Merle, Caro und vom Erdbeerpflücka.
Inhoid.
In dem Buach werd d Caro de besde Freindin vo da Jette umbrochd. De Jette drohd dann am Meada effendlich, dass sie ean findn wui. Daduach bringd se se in Gfoahr. Da Meda kimmd ia dann näha...
Charakteure.
Jette is a einzelkind, ihre Oidan san gschiedn, sie wohnd mid ihre Freindinna Merle und Caro in oana WG. D Schui find sie schrecklich und hod a amoi a Ehrenrund drahd. Ihr Muada is de Imke Thalheim a bekannte Schriftstellerin, ihr Vadda is da Theo Weingärtner, Rechtsanwalt und hod mid seina Sekretärin Angie an gloana Sohn. Sie hod blonde Hoa und is 17 Joa oid.
Merle wohnd a in da WG, sie is a Tierschützerin und beherbergt ofd Katzn oda Hund de ihre Spätzl aus Forschungslaboren grett hom. Sie is in an Claudio verliabd, aba der hod a Verlobte auf Sizilien und moi is er ganz ned zu ihr und moi ganz bäs.
Caro (Carola Steiger) is a in da WG und werd umbrochd. Sie kimmd aus oana armen Familie und valetzt se ofd soibst. Sie hod scho vui Freind ghabd is aba imma auf da Suach noch am Mo füa iam Lem und sie glabd den kurz vor iam Mord gfundn zum hom. Mid da Schui hod sie go nix am Huad und schwänzd ofd.
Imke Thalheim is de Muada vo da Jette und imma a guade Vertraunsperson. Sie schreibd erfolgreiche Biacha, dadurch is ihr Ehe aber in Brich ganga. Seid einiga Zeid hod se an Freind Namens Thilo der Psychologe is.
Bert Melzig is da Kommissar der in Caro iam und a boa andan Mordfoin ermiddld. Er kimmd da Imke Thalheim recht nahe, hod aba a a Frau de Margot hoasd und zwoa Kinda.
Monika Feth.
D Monika Feth is am 8. Juni 1951 in Hagen auf d Woid kema. Sie is a deitsche Jounalistin und Schrifdschdoierin.
Dollar

Dollar is da Name vo vaschiedne Weahrunga. De wichtigste Dollarweahrung is da US-Dollar, dea wo wejdweit de wichtigste Loatweahrung is.
Namasheakunft und Entstehung.
As Wort "Dollar" kimmt vom deitschn Woat "Taler" (niedadeitsch "Daler"; boarisch "Dola"). Des kimmt wiedarum vom behmischen Joachimsthaler Guldengroschen, ana Suibaminzn.
Dollar-Weahrunga.
In mehreren Kontinenten, international:
Nordamerika und Atlantik:
Karibik:
Zentraiamerika und Siidamerika:
Afrika:
Ostasien und Siidostasien:
Australien und Ozeanien:
Drumme

A Drumme (mhb. "trume", dt. "Trommel") is a Musiginschtrument, wo da Klang mid ana afgspanntn Schwingungsmembran gmocht wead. Deswegn hoasst mas a Membranophon.
Drummen zejn za de Schloginschtrumendt und wean mid de Hend oda mid Schlegln gspuit. Se wean ois Rhythmus-, Effekt- und Signaiinschtrument gnuzt.
Drummen ghean za de ejtasdn Musiinschrumendt ibahapts.
Musiginschtrument

A Musiginschtrument is a Gengstond, mid dem wo ma Musi mocha ko.
Musiginschtrument wean am sinnvoistn noch da Tonazoagung kategorisiad (z. B. de "Hornbostel-Sachs-Systematik" vo 1914:
Inschtrument ko ma aa noch da Oart vo da Nutzung eihtein:
Wann ma koan Spuia zan Musimacha braucht, redd ma von Musigautomatn.
Magische Eilwagenreise durch die Comödienwelt

Magische Eilwagenreise durch die Comödienwelt oder Das Scenen-Ragout in der theatralischen Einmach-Sauce oder Der musikalisch-dramatische Tandelmarkt. Tragikomisch im chinesischen Style gehaltenes, ohne Schatten und Licht hingestelltes, mit Vermeidung alles noch nie Gesehenen, für die Bühne bearbeitetes Schaugemählde in 2 Aufzügen, nebst einem damit verbundenen Vorspiele, unter dem Titel: Gewissensangst, Rache, Verzeihung und Quodlibet is a Quodlibet mit an Vurspül, z'sammg'stöit vom Johann Nestroy. Es is aum 13. März 1830 in Pressburg und aum 7. Septemba im Ständischen Schauspielhaus Graz ois Benefizvuastöllung füa'n Dichta aufg'füaht wua'n.
Des Stückl "Humoristische Eilwagen-Reise durch die Theaterwelt" (1832) g'höat thematisch gaunz eng dazua.
Zu de aunda'n Quodlibets vom Nestroy und zu Aumeakungan üwa des Genre schaug in den Artik'l Dramatische Quodlibets von Johann Nestroy eini.
Inhoit.
Da Text von Vuag'spül is valuangaunga.
A Fragment vom Quodlibet gibt's no (aus'n zweit'n Akt):
 "„Und dem Schusterwenzl / seine dicke Zenzl
 "Na, die liegt ihm schon gar lang im Mag'n.“" (2ter Act, 1steScene)
 "„So leb denn wohl du stilles Haus
 "Ich geh' sonst werfen's mich hinaus.“" (2ter Act, 9teScene)
Weaksg'schicht'.
De "Magische Eilwagenreise durch die Comödienwelt" woa aans von de zeidich'n dramatischn Stückl'n vom jungan Nestroy, dea wo daumois aun de zwaa gemeinsauman Bühnen Graz-Preßburg engagiert woa. Der Inhoit von de zwaa Aufführungan woa offenboa identisch, wia ma aus dene wenich'n erhoidanan Theatazedl'n und Textfragment'n sehg'n kaunn. Dea Såtz auf'n Theatazedl "zusammengestellt von Johann Nestroy" låsst off'n, ob damit des gaunze Quodlibet oda nua des Vuag'spül g'maant is. In Nestroy sein' eigenhändich'n "Repertoire" auf da Seit'n 55 is des Stückl olladings ois "Quodlibet in zwey Aufzügen von J. Nestroy" au'g'füaht.
In da Graza Aufführung håt im Vuag'spül da Nestroy in Theatadiena Strobelkopf und im Quodlibet in stumman Buam Victorin, in Physikus (Årzt) Staberl, in Lord Staberl, de Luftg'stoit Spindelbein und in Vagabund'n Bims geb'n.
Da Text vom Vuag'spül is vaschoi'n, vom Quodlibet gibt's a eigenhändich's Manuskriptfragment vom Nestroy, des wås eascht 1998 im Österreichischen Theatermuseum (Inventarnummer 236.413) wieda aufg'fund'n wua'n is.
Zeidungskritik.
Zu sein' Auftritt in Lemberg aum 9. Mai 1831, kuaz vua seina Rückraas' noch Wean, håt de "Wiener Theaterzeitung" vom Adolf Bäuerle aum 9. Juni g'schrieb'n:
 "„Sein zweytes Debut war in dem von ihm zusammengestellten Quodlibet ‚die magische Eilwagenreise durch die Komödienwelt‘. Er erschien als Zettelträger Papp, als Staberl (Lord), als Spindelbein, als Schmieramperl, als Aschenmann und als Bims. Hr. Nestroy erhielt den ungetheiltesten Byfall und wurde drey Mahl gerufen.“"